Document ID: /roh_data/filtered/fineweb-2-filterrobots_roh.jsonl.gz/70365

Vus giugais per il divertiment e Voss cumportament en il gieu è nunproblematic e n'aveva fin ussa naginas consequenzas negativas. Sche Vus giugais en l'avegnir vinavant gieus per daners, guardai ch'il gieu restia in divertiment da temp liber. Tips per giugar cun responsabladad chattais Vus er qua.
Voss cumportament en il gieu è ristgà e gia collià cun consequenzas negativas.
Vus duessas far ponderaziuns davart Voss cumportament en il gieu: Èsi uschia, che Vus giugais adina pli savens e perdais mintgatant dapli daners che planisà? Pensais Vus adina pli savens vi da gieus per daners? Avais Vus il sentiment da cumpensar bainbaud Vossas perdidas tras gudogns? Quai è in indizi, che Vus duessas midar insatge.
Sche Vus avais dumondas u giavischais sustegn en connex cun Vossa midada, n'hajas betg retegnientschas da tschertgar agid. Quai è in pass curaschus per puspè survegnir Vossa situaziun sut controlla.
Voss cumportament en il gieu maina a consequenzas negativas considerablas
Vus na giugais betg pli per As divertir, mabain pervia che Vus stuais cumpensar perditas. Vus avais perdì la controlla davart il giugar e mettais en privel Vossas finanzas e Vossas relaziuns socialas e professiunalas.
Nus As recumandain d'As laschar cussegliar tar in post spezialisà u er en moda anonima per telefon u per e-mail.
Plinavant pudais Vus As laschar sustegnair en il curs online «Win Back Control» sur 8 emnas.